અમદાવાદ: શહેરમાં પાણીજન્ય રોગચાળો અને વાયરલ ફીવર તરખાટ મચાવી રહ્યો છે. સરકારી અને ખાનગી દવાખાનાંઓ ઝાડા-ઊલટી અને તાવના દર્દીઓથી ઊભરાઈ રહ્યાં છે. આ ઉપરાંત પેટનો દુઃખાવો સહિતની વાયરલ ફીવરની ફરિયાદો સાથે છેલ્લા એક જ માસમાં ૨૭૩૦થી વધુ દર્દીઓએ ૧૦૮ની મદદ લીધી છે. રોગચાળાની કથળી રહેલી પરિસ્થિતિ જોતા દિન-પ્રતિદિન દર્દીઓની સંખ્યા વધી રહી છે. ૧૦૮નાં સૂત્રોના જણાવ્યા મુજબ છેલ્લા એક માસમાં વાયરલ ઝાડા ઊલટીના કેસોના દર્દીની સંખ્યા વધી છે.